stanford-oval/wikipedia huggingface dataset:
พีระเทพ ศิลาอ่อน
นักกีฬาเทควันโดรุ่นประชาชน > พ.ศ. 2556

ในปี 2556 เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2013" รุ่นไม่เกิน 74 กก.ชาย ที่ประเทศเม็กซิโก โดยเข้าร่วมการแข่งขันกับนักกีฬาเทควันโดทีมชาติไทย จำนวน 8 คน ประกอบด้วย ชนาธิป ซ้อนขำ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง รังสิญา นิสัยสม รุ่นไม่เกิน 62 กก.หญิง เจียรณัฏฐ์ นาคะวิโรจน์ รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย
เข้าร่วมการแข่งขันเทควันโด "ซีเกมส์ ครั้งที่ 27" ที่ประเทศเมียนมาร์ ในรอบชิงชนะเลิศเป็นฝ่ายชนะคะแนนซามูเอล โธมัส นักกีฬาจากฟิลิปปินส์ 8-7 คว้าเหรียญทอง รุ่นไม่เกิน 74 กก.ชาย โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง พรรณนภา หาญสุจินต์ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง รังสิญา นิสัยสม รุ่นไม่เกิน 62 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย ศรศาสตร์ พูลพงษ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย ณัฐภัทร ตันตรามาตย์ รุ่นไม่เกิน 87 กก.ชาย
นักกีฬาเทควันโดรุ่นประชาชน > พ.ศ. 2557

ในปี 2557 เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2014" ที่เมืองทาชเคนต์ ประเทศอุซเบกิสถาน คว้าเหรียญทองแดง รุ่นไม่เกิน 74 กก.ชาย โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง รุ่งรวี ขุระสะ รุ่นไม่เกิน 62 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง เจียรณัฏฐ์ นาคะวิโรจน์ รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย ณัฐภัทร ตันตรามาตย์ รุ่นไม่เกิน 80 กก.ชาย และเข้าร่วมการแข่งขัน "เทควันโดชิงชนะเลิศมหาวิทยาลัยโลก ครั้งที่ 13" ที่เมืองฮูฮอต สาธารณรัฐประชาชนจีน คว้าเหรียญเงิน รุ่นไม่เกิน 74 กก.ชาย
เข้าร่วมการแข่งขันเทควันโด รายการ "โคเรีย โอเพ่น 2014" รุ่นไม่เกิน 74 กก.ชาย ที่ประเทศเกาหลีใต้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 18 คน แบ่งเป็นรุ่นเยาวชน จำนวน 7 คน ประกอบด้วย รัชนีกร สูนประหัต นภาพร จรณวัต อรวรา ปัดชัยยัง อิศรินทร์ ทวีปถาวรวงศ์ วรัญชัย จังศิริพรปกรณ์ สิรวิชญ์ ปิยะจินดา ธนโชติ แหม่มเพชร แบ่งเป็นรุ่นประชาชน จำนวน 11 คน ประกอบด้วย วิลาสินี ขำศรีบุศ ธนาภา แซ่เล้า รังสิญา นิสัยสม รุ่งรวี ขุระสะ คาสซานดร้า ฮาลเลอร์ เป็นเอก การะเกตุ ณัฐวีร์ กล่อมพงษ์ รามณรงค์ เสวกวิหารี อัครินทร์ กิจวิจารณ์ ติณณภพ ผดุงธรรม เชษฐรพี ต่างใจ และเข้าร่วมการแข่งขัน "เอเชียนเกมส์ ครั้งที่ 17" ที่เมืองอินชอน ประเทศเกาหลีใต้ ในการแข่งขันเทควันโด รุ่นไม่เกิน 74 กก.ชาย โดยเข้าร่วมการแข่งขันกับนักกีฬาเทควันโดทีมชาติไทย จำนวน 10 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง อิศรินทร์ ทวีปถาวรวงศ์ รุ่นไม่เกิน 62 กก.หญิง รามณรงค์ เสวกวิหารี รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย ณัฐภัทร ตันตรามาตย์ รุ่นไม่เกิน 87 กก.ชาย
พีระเทพเข้าร่วมการแข่งขัน "เทควันโดไทยแลนด์โอเพ่น 2014" หรือ G1 รุ่นไม่เกิน 74 กก.ชาย รอบชิงชนะเลิศเป็นฝ่ายชนะคะแนนฮอง มิน เชา นักกีฬาจากเวียดนาม 12-4 คว้าเหรียญทองให้กับเทควันโดทีมชาติไทย เมื่อวันที่ 6 พ.ย. 2557
นักกีฬาเทควันโดรุ่นประชาชน > พ.ศ. 2558

ในปี 2558 พีระเทพเข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2015" รุ่นไม่เกิน 74 กก.ชาย ที่ประเทศรัสเซีย โดยเข้าร่วมการแข่งขันกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง พรรณนภา หาญสุจินต์ รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย นอกจากนี้ยังมีรายชื่อเป็นหนึ่งในนักกีฬาเทควันโดที่เข้าร่วมการแข่งขัน "ซีเกมส์ ครั้งที่ 28" รุ่นไม่เกิน 74 กก.ชาย ที่ประเทศสิงคโปร์ ซึ่งเป็นการเข้าร่วมแข่งขันซีเกมส์ครั้งที่ 3 ของพีระเทพ ผลการแข่งขันในรอบรองชนะเลิศ ชนะคะแนนนักกีฬาจากลาว 18-10 รอบชิงชนะเลิศ ชนะคะแนนนักกีฬาจากมาเลเซีย 10-0 เนื่องจากคู่แข่งมีอาการบาดเจ็บ และถอนตัวจากการแข่งขันในยกแรก ทำให้พีระเทพคว้าเหรียญทอง รุ่นไม่เกิน 74 กก.ชาย ซึ่งเป็นการคว้าแชมป์สมัยที่ 2 ในการแข่งขันซีเกมส์ และเป็นหนึ่งในนักกีฬาเทควันโดที่เข้าร่วมการแข่งขัน รายการ "Australian Open 2015" รุ่นไม่เกิน 74 กก.ชาย ที่เมืองเมลเบิร์น ประเทศออสเตรเลีย เป็นการแข่งขันเพื่อเก็บสะสมคะแนนในการจัดอันดับโลก หรือ G2
เข้าร่วมการแข่งขันเทควันโด รายการ "2015 Summer Universiade" หรือ กีฬามหาวิทยาลัยโลกฤดูร้อน 2015 รุ่นไม่เกิน 74 กก.ชาย ที่เมืองควังจู ประเทศเกาหลีใต้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 10 คน ประกอบด้วย วิลาสินี ขำศรีบุศ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง ธนาภา แซ่เล้า รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง ณัฐวรรณ แก้ววิลัย รุ่นไม่เกิน 62 กก.หญิง กาญจนา สุขีวาส รุ่นมากกว่า 73 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย ติณณภพ ผดุงธรรม รุ่นไม่เกิน 68 กก.ชาย และเข้าร่วมการแข่งขันเทควันโดประเภทต่อสู้ทีมชาย ร่วมกับนักกีฬาเทควันโดทีมชาติไทย จำนวน 2 คน ประกอบด้วย ณัฐวีร์ กล่อมพงษ์ และอัครินทร์ กิจวิจารณ์
เข้าร่วมการแข่งขันเทควันโด รายการ "โคเรีย โอเพ่น 2015" รุ่นไม่เกิน 74 กก.ชาย ที่เมืองชุนชอน ประเทศเกาหลีใต้ ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2 ต่อมาเข้าร่วมการแข่งขันเทควันโด รายการ "Indonesia Open Taekwondo Championship 2015" ที่เมืองเปกันบารู ประเทศอินโดนีเซีย คว้าเหรียญทองแดง รุ่นไม่เกิน 74 กก.ชาย จากนั้นเข้าร่วมการแข่งขันเทควันโด รายการ "2015 WTF World Grand Prix Series 2" รุ่นไม่เกิน 80 กก.ชาย ที่เมืองซัมซุน ประเทศตุรกี เป็นการแข่งขันเพื่อเก็บสะสมคะแนนในการจัดอันดับโลก หรือ G4 ร่วมกับนักกีฬาเทควันโดทีมชาติไทย จำนวน 4 คน ประกอบด้วย พาณิภัค วงศ์พัฒนกิจ รุ่นไม่เกิน 49 กก.หญิง ชนาธิป ซ้อนขำ รุ่นไม่เกิน 49 กก.หญิง รังสิญา นิสัยสม รุ่นไม่เกิน 57 กก.หญิง รามณรงค์ เสวกวิหารี รุ่นไม่เกิน 58 กก.ชาย และเข้าร่วมการแข่งขันเทควันโดกีฬาทหารโลก รายการ "6th CISM World Military Games 2015" รุ่นไม่เกิน 74 กก.ชาย ที่เมืองมุงยอง ประเทศเกาหลีใต้ โดยเข้าร่วมการแข่งขันกับนักกีฬาเทควันโดตัวแทนทีมชาติไทย จำนวน 2 คน ประกอบด้วย รังสิญา นิสัยสม รุ่นไม่เกิน 57 กก.หญิง โชตสุธัญญ์ จันทร์ธีระวงศ์ รุ่นไม่เกิน 68 กก.ชาย
นักกีฬาเทควันโดรุ่นประชาชน > พ.ศ. 2559

ในปี 2559 พีระเทพเป็นหนึ่งในนักกีฬาเทควันโดที่เดินทางไปเก็บตัวฝึกซ้อมที่ประเทศเกาหลีใต้เป็นเวลา 1 เดือน ร่วมกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ ชนาธิป ซ้อนขำ พรรณนภา หาญสุจินต์ รังสิญา นิสัยสม เทวินทร์ หาญปราบ ณัฐวีร์ กล่อมพงษ์ อัครินทร์ กิจวิจารณ์ ต่อมาเข้าร่วมการแข่งขันกีฬาโอลิมปิกเกมส์รอบคัดเลือกโซนเอเชีย รายการ "Asian Qualification Tournament for Rio 2016 Olympic Games" รุ่นไม่เกิน 68 กก.ชาย ที่เมืองปาไซ ประเทศฟิลิปปินส์ เพื่อคว้าโควต้าเข้าร่วมการแข่งขัน "โอลิมปิกเกมส์ 2016" ที่กรุงรีโอเดจาเนโร ประเทศบราซิล ผลการแข่งขันรอบ 32 คน ชนะคะแนนนักกีฬาจากเมียนมาร์ 22-3 รอบ 16 คน ชนะคะแนนนักกีฬาจากเวียดนาม 10-2 รอบก่อนรองชนะเลิศ ชนะคะแนนนักกีฬาจากซาอุดิอาระเบีย 14-0 รอบรองชนะเลิศ พ่ายคะแนนนักกีฬาจากจอร์แดน 15-2
รางวัลที่ได้รับ

Singha Sports Hall of Fame "นักกีฬาหัวใจสิงห์" ประจำปี 2559
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
พัลพาทีน
แหล่งข้อมูลอื่น

Palpatine ใน Star Wars Databank
ใน Wookieepedia: The Star Wars Wiki
| ด ค กสตาร์ วอร์ส เอพพิโซด 1: ภัยซ่อนเร้น |
| --- | --- |
ตัวละคร:  ไควกอน จินน์  โอบีวัน เคโนบี  ดาร์ธ มอล  แพดเม่ อมิดาลา  อนาคิน สกายวอล์คเกอร์  พัลพาทีน/ดาร์ธ ซิเดียส  เมซ วินดู  โยดา  จาร์ จาร์ บิงคส์  ซีทรีพีโอ  อาร์ทูดีทู  แจบบา เดอะ ฮัทท์ 
ดาวเคราะห์:  คอรัสซัง  นาบู  ทาทูอีน 
เมือง:  คอรัสซัง 
เกม:  พินบอล 
↑  Eaton portrays the Emperor in the original release of the film; McDiarmid replaces Eaton in the 2004 Special Edition of the film and onwards.
1 2  The expanded edition novelization of The Rise of Skywalker and the book called Shadow of the Sith reveal that both Snoke and Palpatine's 'son' Dathan were "strand-cast" clones of Palpatine himself.
↑  Gourley, Matt. "I Was There Too". earwolf.com. Earwolf. เก็บจากแหล่งเดิมเมื่อ November 9, 2016. สืบค้นเมื่อ 10 November 2016.
↑  @pablohidalgo (October 26, 2016). "Okay here's what I've got. It is not Elaine Baker in the movie. @PhilTippett sculpted the piece and Rick applied it" (ทวีต) – โดยทาง ทวิตเตอร์.
↑  Agar, Chris (March 4, 2020). "Star Wars Confirms Rey's Father Is A Failed Palpatine Clone". Screen Rant. Valnet Inc. สืบค้นเมื่อ March 4, 2020.
↑  Lussier, Germain (April 9, 2023). "Ian McDiarmid Has the Best Perspective On Palpatine's Star Wars Journey". Gizmodo. สืบค้นเมื่อ April 9, 2023. On the topic of Snoke, [Andy] Serkis also admitted that who specifically Snoke was—a clone of Palpatine—was not something he knew right away. He was aware there was some connection to the character but described the discover of that as an "organic process" in the writing and production of the films.
ฟิล์มอว์

| --- | --- |
ประเภท: บริการเครือข่ายสังคม
ภาษาที่ใช้ได้: ภาษาโปรตุเกสแบบบราซิล
สร้างโดย: ทาอีส เด ลิมา และ วันเดอร์สัน นิกินี
บุคคลสำคัญ: ชียากู อาเวลีนู
ยูอาร์แอล: filmow.com
เชิงพาณิชย์: ใช่
เปิดตัว: 1 เมษายน 2009; 15 ปีก่อน (2009-04-01)
สถานะปัจจุบัน: เปิดให้บริการ
ฟิล์มอว์ (โปรตุเกส: Filmow) เป็นเว็บไซต์ที่เกี่ยวกับการภาพยนตร์ของบราซิล โดยเว็บไซต์มีข้อมูลเกี่ยวกับภาพยนตร์, ทีวีโชว์, นักแสดง, ผู้กำกับ, ผู้อำนวยการสร้าง, นักเขียนบท, นักแต่งเพลง, นักตัตต่อเป็นต้น บริษัทก่อตั้งขึ้นโดย ทาอีส เด ลิมา และวันเดอร์สัน นิกินี และเปิดตัวเมื่อวันที่ พ.ศ. 1 เมษายน 2552
แหล่งข้อมูลอื่น

เว็บไซต์ทางการ (ในภาษาโปรตุเกสแบบบราซิล)
ฟุตบอลทีมชาติภูฏาน

ฟุตบอลทีมชาติภูฏาน เป็นทีมฟุตบอลตัวแทนจากประเทศภูฏาน อยู่ภายใต้การควบคุมของสหพันธ์ฟุตบอลภูฏาน เริ่มก่อตั้งในปี พ.ศ. 2526 (ค.ศ. 1983) และเข้าร่วมกับฟีฟ่าตั้งแต่ปี พ.ศ. 2543 ทีมชาติภูฏานชนะประเทศอื่นครั้งแรกในวันที่ 30 มิถุนายน พ.ศ. 2545 โดยแข่งกับทีมชาติมอนต์เซอร์รัตในเมืองทิมพูเมืองหลวงของภูฏาน และเกมการแข่งขันนี้ถูกสร้างไปเป็นหนังภาพยนตร์เรื่อง "The Other Final" ในเวลาต่อมา
ผลงาน > ฟุตบอลโลก

1993-2006 - ไม่ได้เข้าร่วม
2010–2022 – ไม่ผ่านรอบคัดเลือก
ผลงาน > เอเชียนคัพ

1956-1996 - ไม่ได้เข้าร่วม
2000-2004 - ไม่ผ่านรอบคัดเลือก
2007 - ไม่ได้เข้าร่วม
ผลงาน > เซาท์เอเชียนฟุตบอลคัพ

1993-1999 - ไม่ได้เข้าร่วม
2003-2005 - รอบแรก
ผลงาน > เอเอฟซีแชลเลนจ์คัพ

2006 - รอบแรก
แหล่งข้อมูลอื่น

รายละเอียด ทีมชาติภูฏาน เก็บถาวร 2006-09-02 ที่ เวย์แบ็กแมชชีน จากเว็บฟีฟ่า (อังกฤษ)
| ด ค กฟุตบอลทีมชาติของสมาพันธ์ฟุตบอลเอเชีย |
| --- | --- |
เอเชียนคัพ
เอเชียตะวันตก (WAFF):  กาตาร์  คูเวต  จอร์แดน  ซาอุดีอาระเบีย  ซีเรีย  บาห์เรน  ปาเลสไตน์  เยเมน  เลบานอน  สหรัฐอาหรับเอมิเรตส์  อิรัก  โอมาน 
เอเชียกลาง (CAFA):  คีร์กีซสถาน  เติร์กเมนิสถาน  ทาจิกิสถาน  อัฟกานิสถาน  อิหร่าน  อุซเบกิสถาน 
เอเชียใต้ (SAFF):  เนปาล  บังกลาเทศ  ปากีสถาน  ภูฏาน  มัลดีฟส์  ศรีลังกา  อินเดีย 
เอเชียตะวันออก (EAFF):  กวม  เกาหลีใต้  เกาหลีเหนือ  จีน  จีนไทเป  ญี่ปุ่น  มองโกเลีย  มาเก๊า  หมู่เกาะนอร์เทิร์นมาเรียนา1  ฮ่องกง 
เอเชียตะวันออกเฉียงใต้ (AFF):  กัมพูชา  ติมอร์-เลสเต  ไทย  บรูไน  พม่า  ฟิลิปปินส์  มาเลเซีย  ลาว  เวียดนาม  สิงคโปร์  ออสเตรเลีย  อินโดนีเซีย 
ทีมชาติที่ถูกยุบ:  มาลายา  เยเมนใต้  เวียดนามใต้  เวียดนามเหนือ 
ทีมชาติในอดีต:  อิสราเอล (ย้ายไปยูฟ่าในปี 1994)  คาซัคสถาน (ย้ายไปยูฟ่าในปี 2002)  นิวซีแลนด์ (ก่อตั้งโอเอฟซีในปี 1966) 
1 ไม่เป็นสมาชิกของฟีฟ่า
↑  "The FIFA/Coca-Cola World Ranking". FIFA. 20 มิถุนายน 2024. สืบค้นเมื่อ 20 มิถุนายน 2024.
ฟุตบอลทีมชาตินอร์เวย์

ฟุตบอลทีมชาตินอร์เวย์ (นอร์เวย์: Norges herrelandslag i fotball หรือแบบไม่ทางการว่า Landslaget) เป็นฟุตบอลทีมชาติจากประเทศนอร์เวย์ ภายใต้การดูแลของสมาพันธ์ฟุตบอลนอร์เวย์ หน่วยงานซึ่งมีหน้าที่กำกับดูแลฟุตบอลในประเทศนอร์เวย์ มีสนามเหย้าอยู่ในกรุงออสโล ผู้ฝึกสอนคนปัจจุบันคือสโตเล โซลบัคเคิน
นอร์เวย์มีส่วนร่วมในการแข่งขันฟุตบอลโลกสามครั้ง (ค.ศ. 1938, 1994 และ 1998) และฟุตบอลชิงแชมป์แห่งชาติยุโรป 2000 นอร์เวย์เป็นเพียงหนึ่งในสี่ชาติที่มีสถิติการแข่งขันที่เหนือกว่าทีมชาติบราซิล รวมทั้งเป็นหนึ่งในสองชาติร่วมกับเซเนกัลที่ไม่เคยแพ้บราซิลด้วยผลงานชนะ 3 นัด และเสมอ 1 นัดที่พบกับบราซิล (กระชับมิตรในปี 1988, 1997 และ 2006) และรอบแบ่งกลุ่มฟุตบอลโลก 1998 อย่างไรก็ตาม นอร์เวย์ยังไม่สามารถทำผลงานในระดับสูงในการแข่งขันรายการใหญ่ และมักถูกมองเป็นทีมระดับกลางถึงระดับล่างของทวีปยุโรป พวกเขาล้มเหลวในการผ่านเข้าไปเล่นรอบสุดท้ายฟุตบอลโลกและฟุตบอลชิงแชมป์แห่งชาติยุโรปทุกครั้งตั้งแต่ ค.ศ. 2000
ประวัติ

ทีมฟุตบอลของนอร์เวย์มีผลงานในระดับชาติที่ด้อยกว่าชาติอื่นในสแกนดิเนเวียอย่างสวีเดน และเดนมาร์ก แต่พวกเขามียุคทองในช่วงทศวรรษ 1930 ด้วยการคว้าอันดับสามในโอลิมปิกฤดูร้อน 1936 ซึ่งพวกเขาเอาชนะเจ้าภาพอย่างเยอรมนีในการแข่งขัน พวกเขาผ่านเข้ารอบในฟุตบอลโลก 1938 เป็นครั้งแรกก่อนจะแพ้ทีมแชมป์ในครั้งนั้นอย่างอิตาลีในช่วงต่อเวลาพิเศษ 1–2 และนอร์เวย์ต้องรออีกกว่า 56 ปีในการลงแข่งขันฟุตบอลโลก
ภายหลังสงครามโลกครั้งที่สองจนถึงทศวรรษ 1980 นอร์เวย์ไม่มีสถานะเป็นทีมใหญ่หรือทีมที่ทำผลงานได้ดีในยุโรป พวกเขาไม่เคยผ่านเข้าไปเล่นในรายการใหญ่อย่างฟุตบอลโลกและฟุตบอลชิงแชมป์แห่งชาติยุโรปได้เลยในช่วงเวลานี้ และมักจบในอันดับเกือบท้าย ๆ ในการแข่งขันรอบแบ่งกลุ่มในรอบคัดเลือก อย่างไรก็ตาม พวกเขามีการแข่งขันสำคัญในหลายนัดที่เป็นที่จดจำ อาทิ การเอาชนะยูโกสลาเวียในปี 1965 ด้วยผลประตู 3–0 ซึ่งยูโกสลาเวียถือเป็นหนึ่งในทีมมหาอำนาจของวงการฟุตบอลยุโรปในยุคนั้น รวมถึงเอาชนะฝรั่งเศส 1–0 ในปี 1968 และชนะอังกฤษ 2–1 ในปี 1981
นอร์เวย์มีช่วงเวลาที่ดีที่สุดระหว่าง ค.ศ. 1990 ถึง 1998 ภายใต้การฝึกสอนโดยเอกิล โอลเซน ซึ่งได้รับการยกย่องในฐานะตำนานของนอร์เวย์ พวกเขามีอันดับโลกสูงสุดที่อันดับ 2 ในปี 1993 การคุมทีมนัดแรกของโอลเซนคือการเอาชนะแคเมอรูนด้วยผลประตู 6–1 วันที่ 31 ตุลาคม ค.ศ. 1990 และนัดสุดท้ายคือการแพ้อิตาลี 0–1 ในรอบแบ่งกลุ่มรอบที่สองของฟุตบอลโลก 1998 นอร์เวย์ทำผลงานยอดเยี่ยมในรอบคัดเลือกฟุตบอลชิงแชมป์แห่งชาติยุโรป 1994 ด้วยการเป็นอันดับ 1 ในกลุ่ม เหนือแชมป์ยุโรปและรองแชมป์ฟุตบอลโลกหลายสมัยอย่างเนเธอร์แลนด์ รวมทั้งอดีตแชมป์โลกอย่างอังกฤษโดยนอร์เวย์เอาชนะทั้งสองทีมได้ในรอบนี้ อย่างไรก็ตาม นอร์เวย์ต้องตกรอบแบ่งกลุ่มฟุตบอลโลก 1994 มีผลงานคือชนะเม็กซิโก ตามด้วยการแพ้อิตาลีและเสมอไอร์แลนด์ พวกเขาตกรอบด้วยผลต่างประตูโดยทั้งสี่ทีมในกลุ่มมี 4 คะแนนเท่ากัน ต่อมา นอร์เวย์ตกรอบแรกในฟุตบอลโลก 1998 ด้วยการแพ้อิตาลีอีกครั้ง โดยผลงานรอบแบ่งกลุ่มคือการเสมอสองนัดกับโมร็อกโก และสกอตแลนด์ และชนะบราซิล 2–1 ซึ่งเป็นหนึ่งในการแข่งขันที่เป็นที่จดจำมากที่สุดมาถึงปัจจุบัน
นีลส์ โยฮัน เซมบ์ รับตำแหน่งผู้ฝึกสอนต่อจากโอลเซน และพาทีมผ่านเข้ารอบฟุตบอลชิงแชมป์แห่งชาติยุโรป 2000 ซึ่งกลายเป็นการลงแข่งขันระดับเมเจอร์รายการสุดท้ายของนอร์เวย์มาถึงปัจจุบัน เซมบ์ลาออกเนื่องจากไม่สามารถพาทีมประสบความสำเร็จ และถูกแทนที่โดยออเก ฮาไรเด ภายใต้การฝึกสอนของฮาไรเด นอร์เวย์มีผลงานดีขึ้นจนเกือบจะได้เข้าไปเล่นฟุตบอลโลก 2006 และ ฟุตบอลชิงแชมป์แห่งชาติยุโรป 2008 ฮาไรเดลาออกในปลายปี 2008 หลังจากที่นอร์เวย์ไม่สามารถเอาชนะในการแข่งขันใดได้เลยตลอดปี เอกิล โอลเซนกลับมาคุมทีมอีกครั้ง และพ้นจากตำแหน่งในเดือนกันยายน ค.ศ. 2013 หลังจากที่นอร์เวย์แพ้ต่อสวิตเซอร์แลนด์ 0–1 และเหลือโอกาสในการผ่านเข้าไปเล่นฟุตบอลโลก 2014 ไม่มากนัก แพร์-มัทธิอัส เฮิกมู เข้ามารับช่วงต่อจนถึงปี 2016
อดีตผู้เล่นคนสำคัญ

ทอเร อังเดร โฟล
เบรเด ฮังเกลันด์
มอร์เตน กัมส์ท พีเดอร์เซ่น
ยอห์น อาร์เน รีเซ่
อูเลอ กึนนาร์ ซูลชาร์
ดูเพิ่ม

ฟุตบอลหญิงทีมชาตินอร์เวย์
ฟุตซอลทีมชาตินอร์เวย์
แหล่งข้อมูลอื่น

Official website of The Norwegian Football Association (NFF)
Norway FIFA profile
Norway UEFA profile
RSSSF archive of results 1908–
RSSSF archive of most capped players and highest goalscorers
Complete list of Norwegian international players
| --- | --- |
ฐานข้อมูลการควบคุมรายการหลักฐาน :  VIAF
พิทยา ตีบนอก

พิทยา ตีบนอก ([ตีบ-นอก], อังกฤษ: Pitaya Tibnoke) ชื่อเล่น แม็ค เป็นนักกีฬายกน้ำหนักทีมชาติไทย รุ่น 85 กิโลกรัมชาย เกิดวันที่ 21 กันยายน พ.ศ. 2534 เป็นชาวจังหวัดสุรินทร์ เขาได้รับอันดับที่ 12 จาก โอลิมปิกฤดูร้อน 2012
ประวัติ

พิทยาเกิดที่บ้านหนองขวาว หมู่ที่ 12 ตำบลหนองขวาว อำเภอศีขรภูมิ จังหวัดสุรินทร์ เขาสำเร็จการศึกษาชั้นมัธยมศึกษาจากโรงเรียนศีขรภูมิพิสัย และระดับปริญญาตรีจากสถาบันการพลศึกษา วิทยาเขตสุโขทัย
ผลงาน

สอง  เหรียญทอง หนึ่ง  เหรียญเงิน กีฬาแห่งชาติ พ.ศ. 2555 ที่จังหวัดขอนแกน
ซีเกมส์ครั้งที่ 26  ประเทศอินโดนีเซีย (3 สมัยซ้อน)
ยกน้ำหนักซีเกมส์ครั้งที่ 27 ที่ประเทศเมียนมา (4 สมัยซ้อน)
ทำลายสถิติการยกน้ำหนักในท่าคลีนแอนด์เจิร์ก ซีเกมส์ครั้งที่ 27 ที่ประเทศเมียนมา ด้วยน้ำหนัก 190 กิโลกรัม
โอลิมปิก 2012 ที่ประเทศอังกฤษ - อันดับที่ 12
2014 ยกน้ำหนักที่ เอเชียนเกมส์ ชาย 94 กก. - อันดับที่ 6
ฟิวเจอร์เกมเมอร์

ฟิวเจอร์เกมเมอร์ (FUTURE GAMER) เป็นนิตยสารรายเดือนที่เกี่ยวข้องกับเกมคอมพิวเตอร์ เริ่มตีพิมพ์ในปี พ.ศ. 2539 ซึ่งเป็นนิตยสารเกมคอมพิวเตอร์รายเดือนที่ได้รับลิขสิทธิ์อย่างถูกต้องจาก นิตยสาร PC GAMER สหรัฐอเมริกา นิตยสารดังกล่าวเป็นนิตยสารเกี่ยวกับเกมคอมพิวเตอร์ที่มีชื่อเสียงโดยบทความจะให้คะแนนเกมต่างๆ อัปเดตข่าวสารของเกมใหม่ มีแผ่นดีวีดีที่บรรจุเกมเดโมไว้ให้ทดลองเล่น
ปิดตัวในรูปแบบนิตยสาร ตุลาคม ค.ศ.2016 ปัจจุบันคือเพจ Os Stations)
นอกจากนี้ ฟิวเจอร์เกมเมอร์ ก็เป็นเจ้าของ ออนไลน์ สเตชัน
เฟคด้า ธอร์

เฟคด้า ธอร์ แห่งดาวแกมม่า (ญี่ปุ่น: ガンマ星フェクダのトール; โรมาจิ: Ganma-sei Phecda no Thor) ตัวละครจากเรื่องเซนต์เซย่า เป็นหนึ่งในก็อดวอริเออร์ทั้ง 7
ประวัติตามท้องเรื่อง

มีรูปร่างใหญ่โตที่สุดในบรรดาเหล่าก็อดวอริเออร์ สวมก็อดโร้บรูปงูยักษ์ ยอร์มุนกันด์ มีท่าไม้ตายคือ  มยอลเนียร์แฮมเมอร์(มิทริวแฮมเมอร์) และ ไททานิคเฮอร์คิวลิส(ไททานิควัลคีรี่ย์) ในอดีต ธอร์เคยเป็นนายพรานที่มีจิตใจดี โดยมักจะนำสัตว์ที่ล่าได้มาแบ่งปันให้พวกชาวบ้าน จนวันหนึ่งเขาได้เข้าไปล่าสัตว์ในเขตหวงห้าม ทำให้ถูกพวกทหารในแอสการ์ดควบคุมตัว แต่ฮิลด้าก็ได้เข้ามาช่วยเขาไว้ ทำให้เขารู้สึกได้ถึงความอ่อนโยนของฮิลด้า ภายหลังจึงได้เข้ารับใช้และสาบานตนว่าจะจงรักภักดีต่อฮิลด้าตลอดไป หลังจากที่แอสการ์ดเปิดศึกกับแซงก์ทัวรี่ แม้ว่าธอร์จะรู้สึกได้ว่ามีอะไรบางอย่างในตัวฮิลด้าได้เปลี่ยนแปลงไป แต่เขาก็ยังคงทำตามคำสั่งของเธอด้วยความภักดี และสุดท้ายก็ต้องจบชีวิตลงด้วยน้ำมือของเซย่า (พากย์เสียงโดย ยูซากุ ยาระ)
บทบาท

ธอร์ จัดได้ว่าเป็นนักรบร่างยักษ์ ที่มีความคล่องตัวสูงมากเลยทีเดียว ซึ่งดูแล้วแตกต่างกับนักรบร่างใหญ่คนอื่นๆ ในเรื่องที่เคลื่อนไหวช้า เรียกว่าปิดจุดอ่อนของตนเองได้เป็นอย่างดีทีเดียว เดิมที ธอร์ เป็นนายพรานใหญ่ใจดีคนนึง ซึ่งเขามักนำสัตว์ที่ล่าได้ แจกจ่ายให้กับชาวบ้านอยู่เสมอ ครั้งหนึ่ง เคยถูกทหารของฮิลด้าจับได้ และฮิลด้าเป็นคนที่ช่วยชีวิตไว้ ทำให้ ธอร์ รัก และนับถือฮิลด้าเป็นอย่างมาก จึงสาบานตนว่าจะรับใช้ฮิลด้า ตราบจนชีวิตจะสูญสิ้นไป
บทบาท > ภาคอัศวินแห่งแอสการ์ด

ธอร์ ปรากฏตัวต่อหน้าพวกเซย่า ในการต่อสู้เซย่าเกือบจะพ่ายแพ้ ต้องระเบิดคอสโม่ขั้นสูงและได้คอสโม่อาเทน่าช่วยเสริม เซย่าจึงใช้หมัดดาวหางเพียงหมัดเดียวก็สามารถเอาชนะธอร์ได้
| ด ค กตัวละครในเรื่องเซนต์เซย่า |
| --- | --- | --- |
| บรอนซ์เซนต์ |  เพกาซัส เซย่า  เพกาซัส เท็นมะ (LS)  เพกาซัส เท็นมะ (ND)  เพกาซัส โคกะ  ดราก้อน ชิริว  ดราก้อน ริวโฮ  ซิกนัส เฮียวกะ  อันโดรเมด้า ชุน  ฟีนิกซ์ อิคคิ  ไลโอเน็ต โซมะ  อาควีล่า ยูนะ  วูลฟ์ ฮารุโตะ  โอไรอ้อน เอเดน  ยูนิคอร์น จาบุ  ยูนิคอร์น ยาโตะ  ไฮดรา อิจิ  แบร์ เงกิ  วูล์ฟ นาจิ  ไลโอเน็ต บัน  คาเมเลียน จูน  |  |
| ซิลเวอร์เซนต์ | อีเกิ้ล มารีน โอฟิวซุส ไชน่า  ลิซาร์ด มิสตี้  ไคโทส โมเซซ  เฮาด์ แอสเทเรี่ยน  เซนทอร์ บาเบล  ออไรก้า คาเพลล่า  โครว์ จาเมี่ยน  เซอร์บิรัส ดันเต้  เพอร์เซอุส อัลกอร์  คานิสเมเจอร์ ซิริอุส  มุสก้า ดิออส  เฮอร์คิวลิส อัลเกตี้  ซาจิตต้า เทรมี่  เซเฟอุส ไดดาลอส  ไลร่า โอฟี่  คริสตัลเซนต์  เครน ยุสุริฮะ  ไฮดรัส อิจิ |  |
| แบล็คเซนต์ |  จังโก้  แบล็คเพกาซัส  แบล็คดราก้อน  แบล็คสวอน  แบล็คอันโดรเมด้า  แบล็คฟินิกซ์  |  |
| โกลด์เซนต์ |  แอเรียส มู  แอเรียส ชิออน  ทอรัส อัลเดบารัน  เจมินี่ ซากะ  เจมินี่ คาน่อน  เจมินี่ อัสปูรอส  เจมินี่ เดฟเทรอส  แคนเซอร์ เดธมาสค์  เลโอ ไอโอเลีย  เลโอ เรกูลัส  เวอร์โก้ ชากะ  เวอร์โก้ อัศมิฐา  ไลบร้า โดโก  ไลบร้า ชิริว  สกอร์เปี้ยน มิโร  ซาจิททาเรียส ไอโอลอส  ซาจิททาเรียส เซย์ย่า  แคปริคอร์น ชูร่า  อควอเรียส คามิว  พิสซิส อโฟรดิตี้  |  |
| ก็อดวอริเออร์ |  เฟคด้า ธอร์  แอริออธ เฟนริล  เมรัค ฮาเก้น  เบเนทนาช มีเมย์  เม็กเรซ อัลเบริช  มิซาร์ ชิด  อัลกอร์ บั๊ด  โดเบ ซิกฟรีด  |  |
| มารีเนอร์ |  เมอร์เมด เททีส  ซีฮอร์ส ไบอัน  สคิวล่า อิโอ  คริสซาออร์ กฤษณะ  ลิมนาเดส คาสะ  คราเก้น ไอแซ็ค  ไซเรน โซเรนต์  ซีดราก้อน คาน่อน  |  |
| สเป็คเตอร์ |  ไวเวิร์น ราดาแมนทีส  กริฟฟิน ไมนอส  การูด้า ไออาคอส  อาเครอน ชารอน  สเคลลิตัน มาคิโน  บัลร็อค รูเน่  สฟิงซ์ ฟาโรห์  โกเล็ม ร็อค  โทรล อิวาล  ไลคาออน ฟลีกีอัส  เดทลี่ บีเทิล สแตนด์  ฮาร์ปี้ วาเลนไทน์  บาซิลิสค์ ซิลฟิด  มิโนทอรัส กอร์ดอน  อราวเน่ ควีน  ฟล็อก เซรอส  ดีพ นีโอเบ  ไซคลอปส์ คีกันต์  ปาปิญอง มิว  เวิร์ม ไรมี่  ดิวราแฮน คิวบ์  เอลฟ์ มิลูส  กอร์กอน อ๊อก  เมฟิสโตเฟเลส โยมะ  |  |
| เทพเจ้า |  อาเทน่า  ฮาเดส  โพไซดอน  ซุส  อาเรส  แอโฟรไดที  พัลลัส  ฮีรา  ดิมีเทอร์  เฮสเทีย  อาร์ทิมิส  อพอลโล  เฮอร์มีส  ฮิฟีสตัส  โอดิน  ธอร์  โลกิ  |  |
| อื่น ๆ |  คิโด ซาโอริ  โพลาริส ฮิลด้า  จูเลี่ยน โซโล  ซาช่า  อาโรน  แพนโดรา  อาวล์ พาร์ทีต้า  |  |
 โครงการ  หมวดหมู่  สถานีย่อย
พระครูวิสุทธิญาณวรคุณ (วรกร เขมปญฺโญ)

พระครูวิสุทธิญาณวรคุณ นามเดิม วรกร วัฒนเดชาวงษ์ ฉายา เขมปญฺโญ เป็นพระครูสัญญาบัตร ผู้ช่วยเจ้าอาวาสพระอารามหลวงชั้นพิเศษ ฝ่ายวิปัสสนาธุระ เป็นเจ้าอาวาสวัดสันปูเลยสะหลีเวียงแก้ว ตำบลสันปูเลย อำเภอดอยสะเก็ด จังหวัดเชียงใหม่
ประวัติ

พระครูวิสุทธิญาณวรคุณ วิ. (วรกร เขมปญฺโญ) นามเดิมชื่อ วรกร วัฒนเดชาวงษ์ เกิดเมื่อวันที่ 23 มกราคม พ.ศ. 2531 ณ บ้านร้องอ้อ ตำบลสันผีเสื้อ อำเภอเมืองเชียงใหม่ จังหวัดเชียงใหม่ เป็นบุตรของวินัย นามสกุล ศรีศิริ กับฤทธิ์ดาวัลย์ นามสกุล วัฒนเดชาวงษ์ (ตันนรา) มีน้องสาวหนึ่งคน
บรรพชาเป็นสามเณรเมื่อวันที่ 8 มีนาคม พ.ศ. 2544 ณ วัดร้องอ้อ (ดอนมูล) ตำบลสันผีเสื้อ อำเภอเมืองเชียงใหม่ จังหวัดเชียงใหม่
อุปสมบทเป็นพระภิกษุ เมื่อวันที่ 18 มกราคม พ.ศ. 2551 ณ วัดพระธาตุดอยสุเทพราชวรวิหาร โดยมี พระคุณท่าน ท่านเจ้าคุณพระธรรมเสนาบดี (ธงชัย สุวณฺณสิริ) รองเจ้าคณะภาค 7 เจ้าอาวาสวัดพระธาตุดอยสุเทพราชวรวิหาร เป็นพระอุปัชฌาย์ พระมหาหัทถชัย หตฺถจิตฺโต เป็นพระกรรมวาจาจารย์ และพระมหาสุนทร สุนฺทโร เป็นพระอนุสาวนาจารย์ ได้รับฉายานามว่า "เขมปญฺโญ"
วุฒิการศึกษา

พ.ศ. 2544 สำเร็จการศึกษาประถมศึกษาปีที่ 6 สถานศึกษา โรงเรียนวัดร้องอ้อ ตำบลสันผีเสื้อ อำเภอเมืองเชียงใหม่ จังหวัดเชียงใหม่
พ.ศ. 2547 สำเร็จการศึกษามัธยมศึกษาตอนต้น 1-3 สถานศึกษา ศูนย์การศึกษานอกโรงเรียน อำเภอแม่ริม จังหวัดเชียงใหม่
พ.ศ. 2547 สอบไล่ได้นักธรรมชั้นเอก สถานศึกษา สำนักศาสนศึกษาวัดบุพพาราม (จังหวัดเชียงใหม่) สำนักเรียนคณะจังหวัดเชียงใหม่
พ.ศ. 2550 สำเร็จการคึกษามัธยมศึกษาตอนปลาย 4-6 สถานศึกษา ศูนย์การศึกษานอกระบบและการศึกษาตามอัธยาศัย อำเภอเมืองลำพูน จังหวัดลำพูน
งานปกครองคณะสงฆ์

พ.ศ. 2554 ได้รับการแต่งตั้งให้เป็น ผู้รักษาการแทนเจ้าอาวาส วัดสันปูเลยสะหลีเวียงแก้ว
พ.ศ. 2557 ได้รับการแต่งตั้งให้ดำรงตำแหน่งทางพระสังฆาธิการ เป็นเจ้าอาวาสประเภทวัดราษฎร์ วัดสันปูเลยสะหลีเวียงแก้ว
งานด้านสาธารณสงเคราะห์

พ.ศ. 2555 ได้รับการแต่งตั้งเป็นประธานกรรมการมูลนิธิพระครูบาน้อย เขมปัญโญ
พ.ศ. 2555 ได้รับการแต่งตั้งเป็นประธานศูนย์ศึกษาพระพุทธศาสนาวันอาทิตย์ มูลนิธิพระครูบาน้อย เขมปัญโญ
พ.ศ. 2560 ได้รับการแต่งตั้งเป็น เจ้าสำนักปฏิบัติธรรมประจำจังหวัดเชียงใหม่ แห่งที่ 19 (โดยมติมหาเถรสมาคม)
งานด้านการศึกษา

พ.ศ. 2554 เป็นเจ้าสำนักศาสนศึกษา (นักธรรม-ธรรมศึกษา, บาลี-บาลีศึกษา) วัดสันปูเลยสะหลีเวียงแก้ว
สมณศักดิ์, พัดยศ

พ.ศ. 2556 ได้รับแต่งตั้งจากพระราชเขมากร (ประยุทธ ภูริทตฺโต) ให้ดำรงฐานานุกรมที่ "พระครูปลัด"
พ.ศ. 2565 ได้รับแต่งตั้งจากพระธรรมคุณาภรณ์ (เก็ง อาสโภ) ให้ดำรงตำแหน่งฐานานุกรมที่ "พระครูปลัดคุณวัฒน์"
5 ธันวาคม พ.ศ. 2566 มีพระบรมราชโองการโปรดพระราชทานสมณศักดิ์ตั้งพระครูสัญญาบัตร ผู้ช่วยเจ้าอาวาสพระอารามหลวงชั้นพิเศษ ฝ่ายวิปัสสนาธุระ ที่ "พระครูวิสุทธิญาณวรคุณ"
รางวัลเชิดชูเกียรติคุณ

พ.ศ. 2560 ได้เข้ารับพระราชทานรางวัลเสาเสมาธรรมจักร ผู้ทำคุณประโยชน์ต่อพระพุทธศาสนา กรมการศาสนา กระทรวงวัฒนธรรม
ในการนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธี
พ.ศ. 2565 ได้เข้ารับประทานปริญญาพุทธศาสตรดุษฎีบัณฑิตกิตติมศักดิ์ (ปริญญาเอกกิตติมศักดิ์เชิดชูเกียรติคุณ) สาขาวิชาสังคมสงเคราะห์ศาสตร์ สภามหาวิทยาลัยมหาจุฬาลงกรณราชวิทยาลัย
ในการนี้เจ้าพระคุณสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก เสด็จพระดำเนินเป็นองค์ประธานในพิธีประสาทปริญญาแก่นิสิตผู้สำเร็จการศึกษา ผู้ได้รับปริญญากิตติมศักดิ์เชิดชูเกียรติคุณ และเข็มมหาวิทยาลัยเชิดชูเกียรติคุณมหาวิทยาลัยมหาจุฬาลงกรณราชวิทยาลัย